paragraph_text: Degeneracija pojedine stanice pronađena je gotovo u svim tkivima starijih organizma. Javlja se i kao razvitak zloćudnih izraslina (maligna degeneracija), zatim kao nasljedno uvjetovana specifičnost (hereditarna degeneracija) npr. nedostatak moždine u dugim provodnim putevima leđne moždine. Najčešće je ipak uvjetovana poremećajima u izmjeni tvari ( povećano gomilanje i odlaganje u stanici, povećana propustljivost stanične membrane, otežano lučenje iz stanice, zastoj djelovanja unutarstaničnih enzima).